এই ঐতিহ্যের ধারাবাহিকতায় বাংলাদেশের সকল ঐতিহাসিক গুরুত্বসম্পন্ন সরকারি, আধাসরকারি, স্বায়ত্তশাসিত ও বেসরকারি প্রতিষ্ঠানের দলিলপত্র, দু®প্রাপ্য পুস্তক, পা-ুলিপি, ম্যাপ, ছবি ইত্যাদি সংগ্রহ, দীর্ঘমেয়াদী সংরক্ষণ ও পরিচর্যা করছে বাংলাদেশ জাতীয় আরকাইভস। ১৯৭১ সালে স্বাধীনতা লাভের পর দেশের সুশীল সমাজ, ইতিহাসবিদ, সরকারের উচ্চ পদস্থ কর্মকর্তাগণসহ বিভিন্ন মহলের নিকট বাংলাদেশে একটি জাতীয় আরকাইভস স্থাপনের প্রয়োজনীয়তা অনুভূত হয়। ফলে স্বাধীন জাতির সংস্কৃতি ও ঐতিহ্যকে সংরক্ষণের লক্ষ্যে সরকার ১৯৭২ সালে তৎকালীন শিক্ষা মন্ত্রণালয়ের ক্রীড়া ও সংস্কৃতি বিভাগের অধীনে বাংলাদেশ জাতীয় আরকাইভস ও বাংলাদেশ জাতীয় গ্রন্থাগারের সমন্বয়ে “আরকাইভস ও গ্রন্থাগার পরিদপ্তর” প্রতিষ্ঠা করে। বাংলাদেশ জাতীয় আরকাইভস প্রথমে ৩৭২, এলিফ্যান্ট রোডে ভাড়া বাড়ীতে কার্যক্রম শুরু করে। ১৯৮৫ সালে বর্তমান জাতীয় গ্রন্থাগার ভবন নির্মিত হলে জাতীয় গ্রন্থাগার ও জাতীয় আরকাইভস উভয় শাখা জাতীয় গ্রন্থাগার ভবনে স্থানান্তরিত হয়। ২০০৪ সালে প্রাকৃতিক সৌন্দর্যে ভরপুর বাংলাদেশের রাজধানী ঢাকার প্রাণকেন্দ্র শেরে বাংলানগরে আগারগাঁও-এ নির্মিত হয়েছে বাংলাদেশ জাতীয় আরকাইভসের নিজস্ব আধুনিক ভবন। বর্তমানে জতীয় আরকাইভস-এর নিজস্ব ভবনে কার্যক্রম পরিচালিত হচ্ছে।